‘পর্যটনেও নতুন GST-র সুবিধা মিলবে’: প্রধানমন্ত্রী

নয়াদিল্লি: ভারত–আমেরিকা (India-America) বাণিজ্যিক দ্বন্দ্বের আবহে ফের আত্মনির্ভরতার ডাক দিলেন প্রধানমন্ত্রী নরেন্দ্র মোদি (Narendra Modi)। রবিবার দেশবাসীর উদ্দেশ্যে ভাষণে তিনি জানান, বিশ্ব অর্থনীতির প্রতিযোগিতায় টিকে থাকতে হলে দেশকে আরও শক্তিশালী ও স্বনির্ভর হতে হবে। প্রধানমন্ত্রী বলেন, ‘‘শুল্ক ও আমদানি–রপ্তানি সংক্রান্ত দ্বন্দ্ব আমাদের পিছিয়ে রাখতে পারবে না। ভারতীয় ব্যবসা, শিল্প ও শ্রমিকদের শক্তি দিয়েই দেশ এগোবে।’’

এই প্রেক্ষিতেই এদিন থেকে কার্যকর হল GST–এর নতুন হার। বিভিন্ন পণ্য ও পরিষেবায় কর কাঠামো সহজ করতে এবং স্বচ্ছতা আনতে GST কাউন্সিল সম্প্রতি হারের পুনর্বিন্যাস করেছে। ক্ষুদ্র ও মাঝারি ব্যবসায়ীদের জন্য নতুন ব্যবস্থায় কর জমা দেওয়ার নিয়ম আরও সহজ হয়েছে।

আরও পড়ুন: ‘কাল সূর্যোদয়ের সঙ্গে কার্যকর নয়া জিএসটি

অর্থনৈতিক বিশেষজ্ঞদের মতে, এই পদক্ষেপ বাজারে স্থিতি আনবে এবং ব্যবসায়ীদের স্বস্তি দেবে। একইসঙ্গে আন্তর্জাতিক স্তরে শুল্ক সংক্রান্ত টানাপোড়েন সামাল দিতেও এটি কার্যকর হবে বলে আশা।

মোদীর বার্তা স্পষ্ট, আত্মনির্ভর ভারতের পথেই এগোবে দেশ। নতুন GST হারের মাধ্যমে সেই পথে আরেক ধাপ অগ্রসর হল ভারতীয় অর্থনীতি।